  Виталий Пронин Дышетонъя но наукая министерстволэн пресс-службаезДышетӥсьёслэсь но мукет медицина луисьтэм удысъёсын тыришись адямиослэсь  тазалыксэс страховать карон, эмъюмъёслэсь дунзэс кулэстон, ЖКХ  понна тыриськонъёсъя льготаос басьтонэз капчиятон, та но мукет юанъёс ӝутэмын вал «Огъя Россия» партилэн 14-тӥ декабре ортчем форумаз. -- Трос калыкен ужаса, коронавирусэн черланы, зэм но,  капчигес. Озьы ке но, со горд зона ӧвӧл. Но ми малпаны кулэ, таӵе адямиослы нимысьтыз страховка чаклан понна, -- шуиз форум дыръя Росилэн Президентэз  Владимир Путин. -- Шаерамы дышетон удысын 28 сюрс мурт тырше. Соосты страховать карон котыр ласянь та ужпумез эскерыны кулэ. Соин ик партия чакла та понна нимысьтыз комиссия кылдытыны но со пумысен элькун кивалтӥсьёсын кенешыны, - шуиз «Огъя Россия» партилэн Удмурт ёзысьтыз быдэсъясь комитетлэн кивалтӥсез Александр Шамшурин. Таӵе ӵектонлы шумпотонзэ вера Ижысь 8 номеро школалэн директорез Мария Пустынцева. Али нылпиос урокъёсын маскатэк пуко,  коронавирусэн черламын ӧвол шуыса справка басьтыны куронъёс пуктэмын ӧвӧл, шуэ со. Сергей Захаров  